Twee polisiebeamptes deur motoris geskietFoto: SAPD, Facebook Maj. Mack Mngomezulu, woordvoerder van die polisie, het gesê die beamptes is geskiet terwyl hulle verkeer beheer het. “Dit is nog nie duidelik wat die skietvoorval veroorsaak het nie, maar volgens inligting het een van die motoriste op hulle losgebrand. Die polisiebeamptes is na die hospitaal gehaas vir behandeling,” het hy gesê. Die motoris het van die toneel gevlug. Niemand is nog in verband met die voorval in hegtenis geneem nie. Vier polisiebeamptes is die afgelope week deur misdadigers doodgemaak. ŉ Lid van die Johannesburgse Metropolisie (JMPD) is Maandag gedurende ŉ gewapende rooftog by ’n winkelsentrum doodgeskiet.